𝐉𝐨𝐢𝐚 𝐝𝐞 𝐦𝐮𝐳𝐢𝐜𝐚̆ 🎶 Acoustic Night cu Adi Blejoiu & Ionuț Ilicevici Live la Curte
2025-12-18 20:00 - 22:00 (Europe/Bucharest) | Curtea Berarilor Craiova, Strada Traian Demetrescu 12, Craiova, Dolj, România
𝐉𝐨𝐢𝐚 𝐝𝐞 𝐦𝐮𝐳𝐢𝐜𝐚̆ Acoustic Night cu Adi Blejoiu & Ionuț Ilicevici Live la Curtea Berarilor Craiova – un eveniment Magazinul de Muzică
O chitară și două voci pot schimba complet o seară obișnuită. Vino pentru muzică, rămâi pentru atmosferă și mai cere un refill de #TimiLaTank. Ne vedem la Curte pentru o seară memorabilă!
Free access Info & Rezervări: 0724.924.824

Atelier de Crăciun pentru copii
2025-12-19 15:00 - 19:00 | Dolj
Eveniment găzduit de JOY – Cursuri de Limba Engleza

Aliss Shopping City, Craiovita Noua, Craiova, Romania

Vă invităm la un atelier plin de voie bună, perfect pentru a intra în atmosfera sărbătorilor. Copiii vor putea să creeze lucruri frumoase, să asculte muzică de Crăciun și să se implice în jocuri care le vor stârni curiozitatea și veselia.Ne dorim să fie un moment în care cei mici să se simtă bine, să-și lase imaginația liberă și să descopere farmecul Crăciunului într-un mod natural și distractiv.
Atelierul se desfășoară în limba engleză și pe grupe de vârstă:
Grupa 1 (6–8 ani): 15:00 – 16:00Grupa 2 (9–10 ani): 16:30 – 17:30Grupa 3 (11–12 ani): 18:00 – 19:00
Locurile sunt limitate — câte 8 copii în fiecare grupă. Pentru a rezerva locul copilului, părinții sunt rugați să sune în prealabil.
Participarea este gratuită, iar toți copiii sunt bineveniți.
Aliss Shopping City, Craiovița Nouă 0750 402 585 | www.joyclass.ro

Concert de colinde, dirijor Eduard Dinu
2025-12-19 17:00 - 18:30 | Filarmonica Oltenia, Calea Unirii, nr. 16, Craiova, Dolj, 200585, România
Concert de colindeVINERI 19 DECEMBRIE 2025 – ORA 17:00 / Ora 19:00 – Sala Filarmonicii OlteniaCORALA ACADEMICĂ A FILARMONICII OLTENIA CORUL FILARMONICII DIN PLOIEȘTICORUL DE COPII GLASURI CRISTALINEDirijorEDUARD DINUIULIA MANDA Dirijor cor copiiCORINA LIANA STĂNESCU – pian

„Nu mai suntem o FAMILIE?!” Show nostalgic de stand-up cu Nae Nicolae
2025-12-20 20:00 - 21:30 | Dolj
Craiova: „Nu mai suntem o FAMILIE?!” Show nostalgic de stand-up cu Nae Nicolae
Ribs HOUSE, Craiova
Strada Basarabia 21c, Craiova 200212
sâmbătă, 20 decembrie, ora 20:00
În prag de despărțire națională, Nae se întreabă care-i faza cu voi. Oare „Nu mai suntem o familie?!”
România se împarte în două:
⦁ unii votează, alții blochează.
⦁ unii țipă, alții dau cu seen.
Dar măcar putem râde împreună… sau separat, dar în aceeași sală.
Într-o țară în care fiecare masă de familie sau secție de vot seamănă cu o ceartă din cuplu, Nae Nicolae aduce pe scenă stand-upul sincer despre relații toxice – de cuplu, de familie, de Facebook sau de partid.
Glume despre:
despărțiri,
ceartă pasiv-agresivă și
iubirea aia care începe cu „hai să vorbim” și se termină cu „DE CÂND?!”
Dacă nu te-ai certat cu cineva săptămâna asta, ori ești fericit, ori ești în bula greșită.
Ia-ți bilet. Poate nu ne mai înțelegem ca popor, dar măcar ne râdem nervii împreună.
Ne vedem sâmbătă, pe 20 decembrie, de la 20:00, la The Ribs House.
Biletele se găsesc in format electronic pe www.iabilet.ro și la The Ribs House, Strada Basarabia, Nr. 21c, Craiova.

Weekend with Andrei YC
2025-12-20 23:00 - 2025-12-21 05:00 | The 20s, Str. Traian Demetrescu, nr. 14, Craiova, Dolj, 200395, România
Free entry

Christmas Show – Eduard Cotoară & invitații
2025-12-21 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
🎄 CHRISTMAS SHOW – Eduard Cotoară & invitații
✨ Pe 21 decembrie, ora 19:00, la Sala Filarmonicii Oltenia Craiova, sunteți invitați să trăiți magia sărbătorilor de iarnă printr-un spectacol unic susținut de Eduard Cotoară, fondatorul proiectului 2NormaL, alături de invitați de excepție.
Show-ul îmbină muzica live cu momente speciale de teatru, într-o atmosfera festivă, așadar pregătiți-vă pentru o experiență memorabilă, plină de magie. „Christmas Show” aduce pe scenă interpretări speciale ale unor piese proprii din repertoriul 2NormaL, dar și momente artistice dedicate Crăciunului, toate acompaniate de o trupă live.
⸻
Protagoniștii serii:
•⁠ ⁠Eduard Cotoară – solist și compozitor, cunoscut pentru proiectul 2NormaL și piesele sale lansate de-a lungul anilor: „1.000 de luni”, „Shot-uri de iubire”, „Regina”, „Beam, Beam”, „Tu nu știi”, „Și poate” și „Și dacă tu nu ai mai fi”.
•⁠ ⁠Alin Stoica – „tenorul inimilor”, interpret cu o voce excepțională și o carieră remarcabilă, laureat al premiului Luciano Pavarotti
•⁠ ⁠Romanița Duminică – Semifinalista Vocii României, artista cu o voce caldă și prezență scenică remarcabilă.
•⁠ ⁠Adrian Andone – actor cunoscut al scenei teatrului craiovean, care va aduce emoție și profunzime momentelor din spectacol.
Biletele EARLY BIRD sunt disponibile până la 1 noiembrie astfel:
Categoria A – 170 lei
Categoria B – 120 lei
Dupa data de 1 noiembrie, biletele vor fi disponibile după cum urmează:
Categoria A – 200 lei
Categoria B – 150 lei
⸻
„Christmas Show” este mai mult decât un concert, este un spectacol complex, care îmbină muzica, teatrul și magia Crăciunului într-un format modern și rafinat.
Dacă sunteți în căutarea cadoului perfect pentru cei dragi o seară plină de emoție, lumini, povești și colinde reintrepretate poate fi un CADOU DE NEUITAT.
⸻
Detalii:
📍 Locație: Sala Filarmonica Oltenia Craiova
📅 Data: 21 decembrie 2025
🕖 Ora: 19:00
🎟 Bilete: disponibile în rețeaua more.com
🎙 Partener media: Radio România Oltenia – Craiova
💛 Sponsor oficial: MYTHOS
⸻
Un eveniment cultural de marcă
„Christmas Show” este o celebrare a artei autentice, a colaborării dintre muzicieni și actori, o seară în care Craiova devine scena bucuriei și a emoției de Crăciun.
Un eveniment dedicat publicului care iubește frumosul, eleganța și trăirea sinceră prin artă.

Strauss Magical Christmas
2025-12-21 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Strauss Magical Christmas
Data: 21 decembrie 2025
Ora: 19.00
Locația: Teatrul Național Marin Sorescu
Strauss Magical Christmas
Într-o seară de iarnă plină de farmec, când luminițele scaldă orașul în strălucire, iar aerul poartă emoția sărbătorilor, Opera Română Craiova deschide porțile unui tărâm al eleganței, al bucuriei și al muzicii care atinge sufletul.
Celebra orchestră Johann Strauss Ensemble și dirijorul Russell McGregor vin în fața publicului craiovean în cadrul unui eveniment de Crăciun ce poartă amprenta rafinamentului vienez și a spiritului festiv. Alături de artiștii și invitații Operei Române Craiova, ne vom lăsa purtați de farmecul unic al valsurilor lui Strauss, de armoniile care încălzesc sufletul și de emoția muzicii trăite cu pasiune.
Anul 2025 este pentru iubitorii muzicii un moment aniversar special: se împlinesc 200 de ani de la nașterea lui Johann Strauss, iar spectacolul „Strauss Magical Christmas” este o celebrare a „regelui valsului”, a frumuseții, tradiției și armoniei artistice.
O seară de poveste, în care eleganța vieneză se împletește cu spiritul cald al Crăciunului, un dar muzical oferit tuturor celor care își deschid sufletul în fața bucuriei sărbătorilor.

Preț: 120 RON

Informații suplimentare:
Agenția Operei Române Craiova de la Sala Polivalentă
Bulevardul Ilie Balaci nr. 6
0351.442.471, agentiadebilete@operacraiova.ro

Madrigal de Crăciun | 2 în 1 la Craiova
2025-12-21 19:00 - 21:00 | Sala Polivalentă, Bvd. Ilie Balaci, nr.6, Craiova, Dolj, România
MADRIGAL DE CRĂCIUN | Două concerte într-un singur spectacol
De peste 60 de ani, sărbătoarea Nașterii Domnului are la români sunetul Madrigalului.
Corul Național de Cameră „Madrigal – Marin Constantin”, dirijat de Anna Ungureanu, aduce în luna decembrie la Craiova mesajul său plin de pace și speranță și conectează spectatorii cu bucuria Crăciunului printr-un spectacol special, ce reunește două concerte de colinde.
Miracolul Nașterii Mântuitorului este vestit la Sala Polivalentă din Sibiu prin cea mai frumoasă muzică de Sărbători, dar și vizual, prin light design și proiecții. Publicul va avea prilejul să se bucure pe 21 decembrie de cea mai frumoasă colecție de colinde românești și internaționale, alese din spectacolele „Crăciunul Florilor” și „Christmas mood”.
Prima parte a spectacolului este dedicată obiceiului străvechi al colindatului la români, printr-o incursiune în universul colindelor tradiționale, selectate din conceptul original „Madrigal: Crăciunul Florilor”. Culese de compozitori români, lucrările interpretate de Corul Madrigal sunt acele colinde care ne aduc în suflete, de veacuri, emoția miracolului nașterii lui Iisus și spiritul luminos al Crăciunului.
Repertoriul din partea a doua a evenimentului invită spectatorii la „Madrigal: Christmas mood”, cu cele mai cunoscute colinde internaționale și lucrări de muzică sacră consacrate în repertoriul Corului Madrigal, dar și cu surprinzătoare reinterpretări moderne, cu accente de jazz și inspirație din muzica americană de sărbători.
Ca în fiecare an de Crăciun, copii din corurile Cantus Mundi din regiune se vor alătura Corului Madrigal și vor colinda împreună cu spectatorii.
Dirijor ANNA UNGUREANU | Concept EMIL PANTELIMON

Touluse Lautrec Acustic @B!erlin
2025-12-23 20:00 - 23:00 | Biergarten, Str. Fraţii Buzeşti nr. 18, Craiova, Dolj, 200381, România
Touluse Lautrec nu mai necesită nicio prezentare, așa că precizăm doar detaliile de organizare a evenimentului: accesul se face în baza rezervării unuia dintre locurile foarte limitate, pe mesageria Biergarten fb sau insta. Locurile sunt pe scaune (și tribune laterale) în sala de jos, aka B!erlin. Artist fee-ul se achită la fața locului, 100 de lei.

Cosmic Party – Revelion 2026 @Ramada Plaza
2025-12-31 20:00 - 2026-01-01 02:00 | Ramada Plaza Craiova, Calea Bucuresti, nr 1, Craiova, Dolj, România
Pregătește-te să pornești într-o călătorie cosmică spre 2026, la Ramada Plaza Craiova!
Pe 31 decembrie 2025, de la ora 20:00, vino la COSMIC PARTY – REVELION 2026 în Ballroom Constantin Brâncuși și bucură-te de o seară de neuitat alături de Life on Mars, Cristian Sanda, Marina Vlad și DJ Shofy!
Te așteaptă muzică live spectaculoasă, atmosferă vibrantă și o petrecere care te va ține pe ringul de dans până dimineața!
Profită de oferta Early Booking! Ai 10% reducere pentru rezervările făcute până la 31 octombrie.
De asemenea, ai ocazia să vizitezi al doilea cel mai frumos Târg de Crăciun din Europa 2024, conform European Best Destinations. În acest an, Târgul de Crăciun se transformă într-o adevărată lume de poveste sub tema Spărgătorul de nuci, unde magia prinde viață și transformă orașul într-o destinație de neegalat pentru sărbători memorabile în inima Europei.
Rezervă-ți locul chiar acum:0758 025 927 | 0351 100 200

Sold Out - Revelion 2026 la Curtea Berarilor Craiova
2025-12-31 20:00 - 2026-01-01 03:00 | Curtea Berarilor Craiova, Strada Traian Demetrescu 12, Craiova, Dolj, România
#OameniiCurții, petrecem împreună ultimele clipe din 2025 și le transformăm în cel mai tare party! Vă așteptăm la 𝗥𝗲𝘃𝗲𝗹𝗶𝗼𝗻 ‘𝟮𝟲 𝗹𝗮 𝗖𝘂𝗿𝘁𝗲𝗮 𝗕𝗲𝗿𝗮𝗿𝗶𝗹𝗼𝗿 𝗖𝗿𝗮𝗶𝗼𝘃𝗮 cu: atmosferă de sărbătoare cât cuprinde muzică de top by DJ Valiano & DJ Nero preparate delicioase open buffet și, evident, muuulte halbe pline de #TimiLaTank și băuturi all inclusive by the glass!
Ne strângem, dansăm, ciocnim și spunem „La mulți ani!” așa cum doar la Curte știm să o facem: cu bucurie, chef de viață și stare de bine!
Info & rezervări: 0761.342.919

Revelion Craiova 2026
2025-12-31 21:00 - 2026-01-01 02:00 | Dolj
Revelionul te așteaptă pe strada A.I. Cuza, în fața Universității din Craiova!
DJ Emil Safta și Manuel Riva vor încălzi atmosfera cu muzică spectaculoasă, iar Alex Velea va urca pe scenă cu hituri și momente speciale, marcând finalul unui an în care am sărbătorit 550 de ani de la prima atestare documentară a orașului.
La miezul nopții, cerul Craiovei se va umple de culori într-un spectacol piromuzical impresionant.
Petrecerea continuă cu DJ Emil Safta și Tom Crîngureanu, menținând energia la cote maxime.
––

Vino să sărbătorim împreună trecerea în Noul An, cu muzică bună, artiști îndrăgiți și o atmosferă spectaculoasă, chiar în inima orașului!
Locație: str. A.I. Cuza – zona Universitate
20:00 – 21:00 – Muzică ambientală la scenă
21:00 – 21:05 – MC Tom Crîngureanu
21:05 – 21:45 – DJ Emil Safta
21:45 – 21:50 – MC Tom Crîngureanu
21:50 – 22:00 – Ciri Mayer
22:00 – 22:05 – MC Tom Crîngureanu
22:05 – 23:05 – MANUEL RIVA
23:05 – 23:10 – MC Tom Crîngureanu
23:10 – 00:00 – ALEX VELEA
00:00 – 00:05 – Spectacol piromuzical
00:05 – 00:10 – MC Tom Crîngureanu
00:10 – 01:00 – DJ Emil Safta
Numărăm împreună ultimele secunde ale anului și întâmpinăm Noul An cu dans, energie și un show memorabil!
La mulți ani!

SOLD OUT Disco Planet Party – Revelion 2026 @Ramada Plaza
2025-12-31 21:00 - 2026-01-01 03:00 | Ramada Plaza Craiova, Calea Bucuresti, nr 1, Craiova, Dolj, România
Revelionul acesta te prinde în galaxia distracției la Ellipse City Restaurant by Ramada Plaza Craiova!
Pe 31 decembrie 2025, de la ora 21:00, vino la DISCO PLANET PARTY și lasă-te purtat într-o atmosferă electrizantă, unde mixurile lui Victor Biliac vor aprinde ringul de dans!
Ritmurile efervescente vor fi completate live de energia lui ANDOO SAX la saxofon și de vibrațiile explozive ale lui BABOO la tobe.
Te așteaptă o noapte disco cu accente cosmice, muzică vibrantă și un show care te va ține în mișcare până la răsărit!
Profită de oferta Early Booking! Ai 10% reducere pentru rezervările făcute până la 31 octombrie.
De asemenea, ai ocazia să vizitezi al doilea cel mai frumos Târg de Crăciun din Europa 2024, conform European Best Destinations. Anul acesta, Craiova devine o lume de poveste sub tema Spărgătorul de nuci, transformând orașul într-o destinație magică pentru sărbători de neuitat.
Rezervă-ți locul chiar acum:0758 025 927 | 0351 100 200

Stand-up Comedy - Dan Țuțu și Cristi Manolescu
2026-01-05 20:00 - 21:30 | Dolj
Craiova, adună-ţi gaşca şi vino luni, 5 ianuarie, la Enoteca Social Bar, să îi vezi pe Cristi – ce mi-ai pus pe tăviţă, mamă – Manolescu şi Dan Ţuţu, un povestitor desăvârşit care te va cuceri cu naturaleţea sa.
Cel mai bun mod de a petrece seara de luni, e la un show live de stand-up comedy.

Concert extraordinar de Anul Nou
2026-01-09 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
9-10 IANUARIE 2026, ORA 19:00Concert extraordinar de Anul NouORCHESTRA SIMFONICĂ A FILARMONICII „OLTENIA” DIRIJOR: THEO WOLTERS (OLANDA) SOLISTĂ: SILVIA MICU (soprană)————În program:– Otto Nicolai: Uvertura operei „Nevestele vesele din Windsor”– Antonín Dvořák: „Cântec pentru Lună” din opera „Rusalka” pentru soprană și orchestrăDans slavonic op. 72, nr. 2 și 7– Giacomo Puccini: Valsul Musettei din opera „Boema” pentru soprană și orchestră– Jacques Offenbach: Uvertura „Orfeu în Infern”– Johann Strauss II: Uvertura operetei „Voievodul țiganilor”– Emmerich Kálmán: Aria Silviei din opereta „Prințesa ceardașului” pentru soprană și orchestră– Johann Strauss II: Polca orașului și a țării, op. 322„Tren de plăcere” polca rapidă, op. 281 (solo Theo Wolters)Aria „Sunete de acasă” din opereta „Liliacul” pentru soprană și orchestrăValsul imperial, op. 437 „Tunete și fulgere”, polca rapidă, op. 324

LINK BILETE CONCERT 09.01
LINK BILETE CONCERT 10.01

Cinemateca: Zorba Grecul
2026-01-09 20:00 - 20:30 | Dolj
𝗖𝗲 𝗲 𝘃𝗶𝗮𝘁𝗮, 𝗱𝗮𝗰𝗮 𝗻𝘂 𝘂𝗻 𝗱𝗮𝗻𝘀?
Va asteptam 𝘃𝗶𝗻𝗲𝗿𝗶, 𝟵 𝗶𝗮𝗻𝘂𝗮𝗿𝗶𝗲 𝟮𝟬𝟮𝟲 la 𝗜𝗻𝘀𝗽𝗶𝗿𝗲 𝗖𝗶𝗻𝗲𝗺𝗮 𝗠𝗲𝗿𝗰𝘂𝗿 pentru o alta seara de exceptie, marca 𝗖𝗜𝗡𝗘𝗠𝗔𝗧𝗘𝗖𝗔!

Asa ne aminteste 𝗭𝗢𝗥𝗕𝗔 𝗚𝗥𝗘𝗖𝗨𝗟, unul dintre cele mai vii personaje ale culturii universale.
Creat de Nikos Kazantzakis si adus pe ecran cu maiestrie de Michael Cacoyannis, Zorba the Greek ne ofera una dintre cele mai memorabile interpretari din istoria cinematografiei: Anthony Quinn, intr-un rol legendar, ca un om care nu se teme de nimic, care se bucura de tot. Un om liber.

𝗣𝗲𝗻𝘁𝗿𝘂 𝗰𝗮, 𝘂𝗻𝗲𝗼𝗿𝗶, 𝘃𝗶𝗮𝘁𝗮 𝗰𝗵𝗶𝗮𝗿 𝗶𝗻𝗰𝗲𝗽𝗲 𝗰𝘂 𝘂𝗻 𝗽𝗮𝘀 𝗱𝗲 𝗱𝗮𝗻𝘀.
𝗕𝗶𝗹𝗲𝘁𝗲𝗹𝗲 𝘀𝘂𝗻𝘁 𝗱𝗶𝘀𝗽𝗼𝗻𝗶𝗯𝗶𝗹𝗲 𝗔𝗖𝗨𝗠! https://inspirecinema.ro/checkout-event/94544/1

ISCOADA Talks
2026-01-11 18:00 - 20:00 | Teatrul Național Craiova – Foaier, Str. A. I. Cuza, nr. 11, Craiova, Dolj, 200585, România
ISCOADA Talks la Teatrul Național „Marin Sorescu” Craiova
Democratizarea artelor spectacolului – Social media ca amfiteatru global

Duminică, 11 ianuarie
18:00 – 20:00
Foaier
Intrare liberă

Social media a devenit o scenă globală, unde performativitatea, rolurile și identitățile se construiesc continuu. Ce mai înseamnă teatrul într-o lume în care „totul e spectacol”? Mai există culise? Și poate teatrul rămâne un spațiu al întâlnirii nemediate?

Vă invităm la o discuție despre teatru și noile forme de expresie artistică, inspirată de ideile lui Erving Goffman despre „viața cotidiană ca spectacol”.

Invitați:
• Alexandru Boureanu
• Alexandra Mihaela Dancs
• George Albert Costea

Moderator: Laura-Maria Ilie (ISCOADA)

Evenimentul va fi înregistrat audio-video și este organizat de Platforma ISCOADA, în cadrul programului multianual „ISCOADA – Hub de cercetare culturală”.

Vă așteptăm la dialog!

Săptămână dedicată Zilei Culturii Naționale la Muzeul Cărții și Exilului Românesc
2026-01-12 09:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
🏛️Muzeul Cărții și Exilului Românesc dedică săptămâna 12-18 ianuarie 𝒁𝒊𝒍𝒆𝒊 𝑪𝒖𝒍𝒕𝒖𝒓𝒊𝒊 𝑵𝒂𝒕̦𝒊𝒐𝒏𝒂𝒍𝒆 și organizează o serie de evenimente culturale ce aduc un omagiu lui Mihai Eminescu, poet, prozator, dramaturg și jurnalist, cea mai importantă voce poetică din literatura română.
📌Săptămâna debutează cu expoziția 𝑴𝒊𝒉𝒂𝒊 𝑬𝒎𝒊𝒏𝒆𝒔𝒄𝒖 𝒊̂𝒏 𝒄𝒐𝒍𝒆𝒄𝒕̦𝒊𝒊𝒍𝒆 𝑴𝒖𝒛𝒆𝒖𝒍𝒖𝒊 𝑪𝒂̆𝒓𝒕̦𝒊𝒊 𝒔̦𝒊 𝑬𝒙𝒊𝒍𝒖𝒍𝒖𝒊 𝑹𝒐𝒎𝒂̂𝒏𝒆𝒔𝒄, care va fi disponibilă în Sala Paris în intervalul 12 ianuarie-16 februarie 2026. Expoziția valorifică volume și alte obiecte de artă aflate în patrimoniul muzeului, provenind din mai multe colecții.
📌Marți, 13 ianuarie, la ora 18.00 va avea loc vernisajul expoziției de artă fotografică 𝑺𝒖𝒇𝒍𝒆𝒕 – 𝒑𝒐𝒆𝒛𝒊𝒆 – 𝒇𝒐𝒕𝒐𝒈𝒓𝒂𝒇𝒊𝒆, dedicată Zilei Culturii Naționale. În cadrul expoziției vor fi prezente 151 de fotografii, eseuri fotografice, meditații vizuale asupra temelor eminesciene, lucrări realizate de 31 de artiști fotografi din tară și din diaspora românească.
📌Miercuri, 14 ianuarie, la ora 10.00, va avea loc evenimentul 𝑼𝒏𝒊𝒗𝒆𝒓𝒔𝒖𝒍 𝒆𝒎𝒊𝒏𝒆𝒔𝒄𝒊𝒂𝒏 𝒑𝒓𝒊𝒏 𝒐𝒄𝒉𝒊𝒊 𝒄𝒐𝒑𝒊𝒊𝒍𝒐𝒓, o întâlnire organizată de Cristina Gelep, Rodica Constanda, asistenți de cercetare la Muzeul Cărții și Exilului Românesc, cu elevii clasei a III-a de la Școala Gimnazială „Mihai Eminescu” din Craiova. Întâlnirea va include un concurs cultural cu întrebări despre viața și opera lui Mihai Eminescu, un moment de recitări poetice, precum și discuții pe marginea biografiei și parcursului publicistic al marelui poet. La finalul întâlnirii, elevii realiza câte un desen inspirat de un fragment din creația eminesciană.
📌Joi, 15 ianuarie, la ora 11.00, va avea loc evenimentul 𝑬𝒎𝒊𝒏𝒆𝒔𝒄𝒖 𝒊̂𝒏 𝒂𝒄𝒕𝒖𝒂𝒍𝒊𝒕𝒂𝒕𝒆, moderat de prof. Carmen Theo Făgețeanu, traducător literar și membră a Filialei Craiova a Uniunii Scriitorilor din România. Programul cuprinde momente artistice susținute de elevii Liceului Teologic Adventist din Craiova, coordonați de profesorii Claudia Botezat, Mioara Iana și Carmen Mihai. Prin poezie, lectură și momente muzicale, elevii propun o apropiere directă de textele poetului, punând în evidență modernitatea și actualitatea operei eminesciene.
📌Ultimul eveniment organizat în săptămâna dedicată Zilei Naționale a Culturii este vernisajul expoziției 𝑴𝒆𝒕𝒂𝒎𝒐𝒓𝒇𝒐𝒛𝒆 𝒅𝒆 𝒍𝒂 𝒄𝒖𝒗𝒊𝒏𝒕𝒆 𝒍𝒂 𝒇𝒐𝒓𝒎𝒆, expoziție cu obiecte de artă inspirate din literatura română, organizată de Academia de Artă Handmade București. Vernisajul va avea loc va avea loc joi, 15 ianuarie, la ora 12.00, iar expoziția va fi disponibilă la Muzeul Cărții și Exilului Românesc până la data de 20 februarie 2026.
📌Începând cu anul 2010, românii sărbătoresc Ziua Culturii Naționale în ziua de 15 ianuarie, data nașterii poetului național Mihai Eminescu. În fiecare an, Biblioteca Judeteana Alexandru & Aristia Aman Craiova și Muzeul Cărții și Exilului Românesc celebrează această zi prin organizarea unor evenimente dedicate marelui poet național și promovării culturii.

Expoziție „A painting: abstract and material”
2026-01-16 17:00 - 18:00 | Galeria Arta 1, Calea Unirii, nr. 12, Craiova, Dolj, România
A Painting: abstract and material

Facultatea de Teologie Ortodoxă în parteneriat cu Uniunea Artiștilor Plastici din România, Filiala Craiova, organizează vineri, 16.01.2025, la ora 17:00, expoziția „A painting: abstract and material”.

Evenimentul va avea loc la Galeria Arta 1, Calea Unirii, nr. 16 (vis-a-vis de Mercur).

Expoziția va putea fi vizitată până la data de 30 ianuarie 2026.

Eminescu și armenii
2026-01-17 12:00 - 14:00 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Biblioteca Județeană „Alexandru și Aristia Aman” alături de Uniunea Armenilor din România, Sucursala Craiova, organizează sâmbătă, 17 ianuarie, evenimentul „Eminescu și armenii”.
Cu acest prilej va avea loc lansarea volumului „Ritualul ca estetică narativă în filmul lui Parajanov”, semnat de Armine Vosganian, cartea urmând să fie prezentată de Adriana Ciocănea.
Nicolae Marinescu va susține o intervenție dedicată operei eminesciene, iar Armine Vosganian va oferi un recital de poezie eminesciană în variantă bilingvă. Momentul artistic va fi completat de acompaniamentul muzical al violoncelistului Mircea Suchici.
Întâlnirea va avea loc începând cu ora 12:00, în sala „Acad. Dinu C. Giurescu” a Bibliotecii Județene Aman.

De-a capra cu trei iezi
2026-01-17 18:00 - 19:00 | Teatrul pentru copii și tineret Colibri, Calea București, nr. 56, Craiova, Dolj, România
De-a capra cu 3 iezi (3+)
Regia: Iulia Cârstea

Biletele se pot procura de la Agenția Teatrului Colibri. Preț bilet: 13 lei / pers.
Mai multe informații se pot obține la tel.: 0251.412.473.

După începerea spectacolului, accesul în sală nu mai este permis! Persoanele care au bilete și întârzie le pot reprograma.

Concert Gilles Apap & Colors of Invention - Brâncuși, Colors of Invention
2026-01-17 18:00 - 19:00 | Centrul Constantin Brâncuși, Calea Unirii, nr. 15, Craiova, Dolj, România
2026 este Anul Brâncuși în România, iar la Craiova și în Dolj, Consiliul Județean Dolj a anunțat organizarea câte unui eveniment de marcă în fiecare lună, pentru a omagia personalitatea imensă a sculptorului oltean Constantin Brâncuși, cel care a făcut piatra să cânte pentru omenire.
Primul eveniment din această suită are loc pe 17 ianuarie, de la ora 18:00, la Centrul „Constantin Brâncuși”. Violonistul francez Gilles Apap revine la Craiova alături de cvartetul său, Colors of Inventions, pentru a crea o punte simbolică între România și Franța, țara care i-a fost casă pentru atâta vreme artistului român. Astfel, de la muzicienii Gilles Apap (vioară), Myriam Lafargue (acordeon), Philippe Noharet (contrabas) și Ludovit Kovac (țambal) vom primi o mostră binemeritată a spiritului vibrant al atelierului lui Brâncuși din Impasse Ronsin. Greutatea acestei alegeri este cu atât mai mare cu cât Centrul „Constantin Brâncuși” găzduiește chiar bârnele pe care Brâncuși le-a avut în atelierul său din Paris.
Repertoriul ales este un dialog cultural fascinant, ce reunește geniul unor compozitori – dintre care amintim Bach, Mozart, Enescu ori Satie – cu libertatea jazzului și autenticitatea muzicii tradiționale oltenești.
Sursă: Discover Dolj

Concert extraordinar Ceaikovski & Șostakovici - dirijor: Cristian Mandeal
2026-01-17 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
Concert extraordinar

SAMBATA 17 IAN 2026 – 19:00
Sala Filarmonicii Oltenia

CEAIKOVSKI/ ȘOSTAKOVICIORCHESTRA SIMFONICĂ A FILARMONICII „OLTENIA”

Dirijor: CRISTIAN MANDEAL

Solist: REMUS- VINCENTIU AZOITEI – vioară

Program

Piotr Ilici Ceaikovski Concertul în Re major pentru vioară și orchestră, op. 35
Dmitri Șostakovici Simfonia nr. 5 în Re minor, op. 47

——- Rezervați locurile la Filarmonică sau online. Bilete: 70 lei
Program agenție: luni-vineri, 10:00-18:00Detalii pe site sau la 0251 414 698
Concertul nu este inclus în Abonamentul Melomanului.

Liliacul
2026-01-17 19:00 - 22:00 | Cercul Militar Craiova, Str. Marin Sorescu, nr. 2, Craiova, Dolj, 200642, România
Liliacul
Johann Strauss (fiul)

Premieră mondială: Theater an der Wien, 5 aprilie 1874

Durată: aprox. 3h – două pauze

Menţiuni: Spectacol în limba română

Operetă în trei acte compusă de Johan Strauss (fiul).
Libretul de Karl Haffner și Richard Genée, după nuvela Le Reveillon de Henri Melhac și Ludovic Halévy.

Spectacol al Operei Române Craiova pe scena Cercului Militar
Sâmbătă, 17 ianuarie 2026, ora 19.00

O noapte de bal de neuitat și un veritabil carusel de identități greșite și răzbunare malițioasă, „Liliacul” este cel mai îndrăgit, strălucitor și așteptat spectacol al începutului de an. Opera Română Craiova îi invită pe iubitorii muzicii la o reprezentație specială a operetei „Liliacul” de Johann Strauss (fiul), care va avea loc sâmbătă, 17 ianuarie 2026, de la ora 19.00, în sala Cercului Militar din Craiova

Biletele sunt disponibile online:
https://iticket.ro/event/liliacul
și la agenția Operei Române Craiova de la Sala Polivalentă,
Bulevardul Ilie Balaci nr. 6, tel. 0351.442.471,
agentiadebilete@operacraiova.ro

Acțiunea se petrece în ultima zi a anului 1870 și în noaptea de revelion 1870-1871, în castelul austriac Weinberg.
ACTUL I
În casa familiei Eisenstein se întâlnesc câteva din personajele principale. Dr. Falke, prietenul domnului Gabriel Eisenstein, pune la cale o farsă, pentru a se răzbuna pe Gabriel, pentru o poveste mai veche, când acesta, după un bal mascat, l-a lăsat pe Falke beat într-o grădină publică, îmbrăcat în costum de liliac, spre batjocura mulțimii, motiv pentru care lui Falke i-a rămas porecla de „Dr. Liliac”. Ca urmare, face să parvină câte o invitație la balul Prințului Orlofsky, lui Gabriel, soției acestuia, Rosalinda și Adelei, nostima subretă a familiei, din partea surorii sale, balerina Ida. Dar, începând cu noaptea Anului Nou, Gabriel are de ispășit o pedeapsă de pe urma unui proces de ultraj, pierdut de bâlbâitul avocat Blind. Falke îl convinge însă să se îmbrace elegant, pentru întâlnirea cu „șoriceii” (cum numea Gabriel, cândva, balerinele), de la pușcărie, de fapt de la balul prințului. Adela, la rându-i, după câteva minciuni, nu tocmai bine ticluite, reușește să plece la bal, mai ales că, Rosalinda trebuia să rămână singură, pentru a face față insistențelor lui Alfred, un prieten mai vechi. După plecarea zgomotoasă a lui Gabriel, cu toate încercările Rosalindei de a nu-l primi, Alfred pătrunde în salon și se instalează ca stăpân al casei. Când vine Frank, directorul închisorii, să-l ia pe Gabriel pentru ispășirea pedepsei, confuzia este creată: Alfred trece drept Gabriel și este de acord, pentru a salva reputația Rosalindei, să meargă la pușcărie. Rosalinda, la rându-i, găsește invitația la balul lui Orlofsky, lăsată de Dr. Falke. Hotărârea este luată: va merge la bal, cum i se sugerează în scrisoare, pentru a vedea unde-și petrece Gabriel prima noapte de arest.
ACTUL II
La balul Prințului Orlofsky, în noaptea de revelion, încep să apară personajele din farsa organizată de Falke, care-l asigură pe prinț că se va distra copios. Adela, îmbrăcată cu rochia stăpânei, află de la sora ei Ida că nu aceasta a invitat-o la bal. Eisenstein, prezentat ca Marchiz de Renard, trebuie să facă față numeroaselor pahare oferite de prinț. O recunoaște pe Adela, dar Falke încearcă să-l convingă că aceasta este domnișoara Olga. Frank, directorul închisorii, este prezentat drept contele Chagrin. La petrecere apare și Rosalinda, mascată în prințesă maghiară. Eisenstein încearcă asupra ei efectul „ceasornicului“, cu care a cucerit atâtea femei. Rosalinda îi reține ceasul, din dorința de a avea argumente împotriva lui Gabriel, pe care l-a recunoscut. În zori, directorul închisorii, Frank dar și Gabriel, își reamintesc că trebuie să se prezinte, fiecare pentru alt motiv, la pușcărie.
ACTUL III
Ultimul act se petrece la pușcărie, unde facem cunoștință cu un personaj plin de culoare, Frosch, gardianul-șef, care repetă în replicile sale „Veselă pușcărie, domnule !”. Alfred este amuzat de postura sa de arestat. La închisoare sosesc, pe rând, Frank, directorul, apoi Adela și Ida, care-i mărturisesc adevărul că Adela nu este artistă, dar e plină de talent. Apare și Eisenstein, despre care Frank află că nu este Marchizul de Renard. Surprizele continuă: Gabriel, la rându-i află cine a fost arestat în locul său și îl întâlnește pe avocatul Blind, chemat de Alfred. Dorește să se răzbune pentru infidelitatea Rosalindei, dându-se drept Blind. Însă mare îi este surpriza când prințesa maghiară, pe care a curtat-o toată noaptea, la balul Prințului Orlofsky își dă masca jos: este soția sa. Dar totul e bine când se termină cu bine: cei doi soți se împacă, iar prințul Orlofsky îi promite Adelei că va ajunge artistă. „Vesela pușcărie”, în care se bea șampanie și toata lumea cântă.

*Titus Moisescu și Miltiade Păun, Ghid de operetă, Editura Muzicală a Uniunii Compozitorilor, București, 1969

Duo Catharsis: Laura Chera & Tudor Scripcariu
2026-01-21 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
MIERCURI, 21 IANUARIE 2026, ORA 19:00Recital DUO CATHARSISDULCES CANCIONES LATINASSOLIȘTI: LAURA CHERA (soprană) TUDOR SCRIPCARIU (pian)————-În program:– Enrique Granados: Canto Gitano– Carlos Guastavino: La rosa y la sauceCortadera, plumeritoAbismo de SedHermanoPueblito, mi puebloMi gargantaEl Clavel del aire blancoLa PalomitaNoches de Santa Fé– Isaac Albéniz: Asturias– Fernando Obradors: Dos cantares populares- Del cabello mas sutilEl majo celoso– Ernesto Halftter: Ai que linda moca– Pablo Sorozábal: Noche Hermosa– Nicolas Bacri: A la mar– Heitor Villa-Lobos: Quatro Cançoes da la Floresta Amazonas– Pablo Luna: El niño judio-de España vengo– Ruperto Chapi: Las hijas del Zebedeo-Carceleres————- Rezervați locurile la Filarmonică sau online.Bilete: 40 lei | 15 lei (elevi, studenți, seniori).
Program agenție: luni-vineri, 10:00-18:00Detalii pe site sau la 0251 414 698
Concert inclus în Abonamentul Melomanului.

Stand-Up Comedy Best Of 2024 & 2025 cu Sorin Pârcălab
2026-01-21 20:00 - 21:30 | Casa de Cultură a Studenților Craiova, Str. Eugeniu Carada, nr. 10, Craiova, Dolj, 200390, România
Craiova: Stand-Up Comedy Best Of 2024 & 2025 cu Sorin Pârcălab
Casa de Cultura a Studentilor Craiova, Craiova
miercuri, 21 ianuarie ’26, ora 20:00

Lansare de carte: "Fantastica lume a lui Cristobald" de Viorel Pîrligras
2026-01-22 17:00 - 18:30 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Pe 2 ianuarie este ziua internațională a literaturii SF – data aleasă fiindca este si de ziua de naștere a scriitorului Isaac Asimov. Din această perspectivă, Editura Aius vă invită pe 22 ianuarie 2026 (ora 17.00) la Biblioteca Județeană Alexandru și Aristia Aman, sala Dinu C. Giurescu, unde Viorel Pîrligras va lansa primul lui volum de proză scurtă SF, cu o prefață semnată de Alexandru Mironov.
Invitați: scriitorii Ilona Duță și Cristi Nedelcu
Moderator: Petrișor Militaru, redactor-șef al revistei Mozaicul

câine cu om. câine fără om
2026-01-22 19:00 - 23:00 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
REGIE, VIDEO ȘI UNIVERS SONOR:
RADU AFRIM
DISTRIBUȚIA:
ALEX CALANGIU
GEORGE ALBERT COSTEA
RAMONA DRĂGULESCU
ROMANIŢA IONESCU
IULIA LAZĂR
GENI MACSIM
ALINA MANGRA
CLAUDIU MIHAIL
CĂTĂLIN-MIHAI MICULEASA
RALUCA PĂUN
TAMARA POPESCU
VLAD UDRESCU
COSTINELA UNGUREANU
PETRONELA ZURBA
ADRIAN TUDOR
MIHAI VIȚĂ
un spectacol pe texte de Lia Bugnar, Dan Coman, Simona Goşu, Maria Manolescu, Oana Pellea, Radu Tudoran și Radu Afrim
Regie, video și univers sonor: Radu Afrim
Scenografie: Irina Moscu
Coregrafie: Flavia Giurgiu
Efecte video & animație: Cristian Niculescu
Asistentă de regie: Claudia Gorun
Asistentă de scenografie: Gloria Bucătaru
Make-up: Minela Popa, Mihaela Guran
Design lumini: Dodu Ispas
video oameni și câini: Orlando Edward
Cu: Alex Calangiu, George Albert Costea, Ramona Drăgulescu, Romanița Ionescu, Iulia Lazăr, Geni Macsim, Alina Mangra, Claudiu Mihail, Cătălin-Mihai Miculeasa, Raluca Păun, Tamara Popescu, Vlad Udrescu, Costinela Ungureanu, Petronela Zurba, Adrian Tudor, Mihai Viță
Sufleor: Adrian Țîrcă
Durata spectacolului:
Partea I – 1h 50 min
Pauza – 20 min
Partea a II-a – 2h
Data premierei: 9 octombrie 2021
Sinopsis
„Despre câini. Povești cu câini. Monoloage pentru câini. Convorbiri cu câini. Poeme pentru câini. Astăzi am fost la un adăpost pentru câini de lângă oraș. Cu toți actorii. Documentare pentru roluri. Câteva ore de tandrețe oferite câinilor din adăpost. Prea puține. Ședință foto. Filmări. Speranțe oferite câinilor. Și la final, abandonul. Fiecare cu ale lui. La repetiția de seară însă, nu s-a putut lucra nimic. Ceva din actori rămăsese acolo.” (Radu Afrim, în timpul perioadei de repetiții)
Cronici
„câine cu om. câine fără om” e un spectacol ce îţi amplifică toate sentimentele din cotloane, pe care prea rar le scoţi la lumină. După această întâlnire cu un personaj principal canin multiplicat în multe oglindiri ale umanităţii sale, te simţi mai puţin om, tu, cu toate meritele, manierele, procedurile tale inteligente şi gadgeturile care îţi ies din buzunare. Şi când ţi speli ruşinea odată cu mâinile şi faţa, îţi iei inima în dinţi şi clăbuceşti şi măcar câteva din straturile de piei sintetice pe care ţi le-ai lipit sârguincios peste simţiri şi nu îţi mai e atât de frică de visele, putinţele, neliniştile şi slăbiciunile tale.
Alina Epîngeac,
cronică apărută în https://epingeac.wordpress.com/2021/10/11/caine-cu-om-caine-fara-om-om-cu-suflet-om-fara-minciuni
câine cu om. câine fără om are ceva din drumul prin / spre infern din Apocalypse Now. Infernul singurătăţii (umane), infernul disponibilităţii (canine) sfârşind însângerată. Poate că e un diagnostic prea dur, poate alţi spectatori au văzut altfel.
Nu e deloc un spectacol comod. Nici de privit, nici de jucat. Nu atât scenografia (Irina Moscu), discretă & justă, nici proiecţiile video sau animaţia (Cristian Niculescu), nici măcar pregnantul univers sonor (regizorul, desigur) induc senzaţiile de mai sus. E vorba, în prima rând, de text (stilul de a dramatiza al lui Afrim privilegiază enorm cuvintele, din nuvela originală, aproape nimic nu se taie, totul se rosteşte) şi, desigur, de interpretarea actoricească. Cândva fragil, Afrim e, în acest caz, neobişnuit de brutal.
Oricât de puternice imaginile cu câinii de la adăpostul craiovean îmbrăţişând actorii în fotografii proiectat pe peretele alb din adâncul spaţiului de joc în debutul spectacolului, oricât de impresionantă cadenţa paşilor bătrânului câine ce amuşinează lumina în episodul final, nimic nu egalează duritatea vorbelor, semnificaţia tăcerilor, caracterul intens abraziv al gesturilor (coregrafia: Flavia Giurgiu) şi vocilor actorilor.
Mihai Brezeanu, Liternet.ro
https://agenda.liternet.ro/articol/25816/Mihai-Brezeanu/Toamna-cu-catelul-caine-cu-om-caine-fara-om.html
“La Teatrul Național din Craiova, Radu Afrim face din „cîine cu om. cîine fără om“ un spectacol în care pune în valoare forța unei trupe pe care aș îndrăzni să spun că a coagulat-o în ultimii ani. Sînt momente care m-au tulburat. Care m-au lăsat cu gura căscată în gîndul lui Afrim ca regizor, ca scriitor, ca artist care scoate în prim plan actori impecabili ca Vlad Udrescu, Alex Calangiu, Claudiu Mihail, un registru nou pentru Romanița Ionescu, un recital al lui George Albert Costea, o nouă poziționare a Tamarei Popescu și a Iuliei Lazăr. Hingherul de Radu Tudoran poate fi oricînd un spectacol mare, de sine stătător. Bijuterii sînt și Ochiuc de Dan Coman, Fragil de Simona Goșu, Noaptea dintre ani de Radu Afrim. Am văzut acest spectacol de aproape patru ore cu o sală plină, atît cît permit restricțiile, în care nimeni nu părea să respire, un fluid fantastic ținea în transă actorii și spectatorii și mi se pare sensul teatrului acest „împreună“. Actorii lui Afrim sînt seduși de propunera lui și i se dăruiesc fără niciun fel de rezervă, pînă la capăt.”
Elogiul luminii sau cîte ceva din anul 2021 (II)
Marina Constantinescu
România literară nr. 6/2022
Radu Afrim a construit întregul spectacol pe ideea legăturii de viață dintre om și câine. Exercițiul pe care l-a propus actorilor, de a fi mereu în ipostaza de câine, uneori unul singur, de multe ori aproape toți, este unul de empatie inductivă. Fără idealizări. Sunt momente în care avem mârâiturile și încleștarea fălcilor, colții fiind percepuți în funcționalitatea lor… Am urmărit captivat jocul actorilor în ipostaza canină. A fost mereu o întrerupere a deplinei întruchipări.
Marius Dobrin, Două mușcături și-o tragedie, fără a uita de poezie, SpectActor 3/2021

„La Teatrul Național din Craiova, Radu Afrim face din „cîine cu om. cîine fără om“ un spectacol în care pune în valoare forța unei trupe pe care aș îndrăzni să spun că a coagulat-o în ultimii ani. Sînt momente care m-au tulburat. Care m-au lăsat cu gura căscată în gîndul lui Afrim ca regizor, ca scriitor, ca artist care scoate în prim plan actori impecabili ca Vlad Udrescu, Alex Calangiu, Claudiu Mihail, un registru nou pentru Romanita Ionescu, un recital al lui George Albert Costea, o nouă poziționare a Tamarei Popescu și a Iuliei Lazar. Hingherul de Radu Tudoran poate fi oricînd un spectacol mare, de sine stătător. Bijuterii sînt și „Ochiuc” de Dan Coman, „Fragil” de Simona Goșu, „Noaptea dintre ani” de Radu Afrim.
Am văzut acest spectacol de aproape patru ore cu o sală plină, atît cît permit restricțiile, în care nimeni nu părea să respire, un fluid fantastic ținea în transă actorii și spectatorii și mi se pare sensul teatrului acest „împreună“. Actorii lui Afrim sînt seduși de propunera lui și i se dăruiesc fără niciun fel de rezervă, pînă la capăt.”
Marina Constantinescu, Revista România literară, Nr. 6/2022
Elogiul luminii sau cîte ceva din anul 2021 (II)

Micul Prinț - spectacol pentru oameni mari
2026-01-23 19:00 - 20:00 | Teatrul pentru copii și tineret Colibri, Calea București, nr. 56, Craiova, Dolj, România
Micul Print
Teatrul Colibri Craiova

„Ochii sunt orbi. Limpede nu vezi decât cu inima.”
O montare minimalistă, pentru oameni mari, care aduce la suprafață profunzimile celui mai citit text din literatura universală, într-o atmosferă sinceră și intimă. Decorul, costumele, scenografia sunt construite de cei mai mari creatori ai lumii teatrului, pe numele lor: spectatorii.
Laboratorul de creație: imaginația.
Mijloace: cuvântul, muzica și fantezia. Cadrul: scena.
3 actori cu 3 instrumente îi poartă pe privitorii pe toate planetele vizitate de Micul Prinț, într-o poveste emoționantă presărată cu personaje comice și situații inedite, toate acompaniate de muzică live.
Durata spectacolului: 1 h fără pauza
Regia:
Ștefan Ruxanda
Un proiect realizat RED NOSE SOCIETY, ROTARI ENTERTAINMENT, cu sprijinul EPSON România.
„Spectacolul din această seară a fost o încântare de la început și până la final. Am rămas cu zâmbetul pe buze și cu inima vibrând, câteva ore după ce am ieșit din sala mică a Palatului Național al Copiilor. Ați reușit să transmiteți emoție și să mă faceți să-mi doresc să vin cu mare drag și la alte spectacole. Vă mulțumesc, oameni frumoși!” (Oana Palaneț)
„Am asistat la spectacolul Micul Prinț (în Constanța) și pot sa confirm ca este genul de experiență vibrantă, magnetică, ce te lasă cu un aftertaste pozitiv, un gust plăcut in cerul mintii.” (George Cosmin Bors)
„A fost o provocare pentru minte și suflet, mai ales suflet.” (Despina Maria Donca)
„Un spectacol luminos, care ne-a mângâiat sufletele, pus în scenă cu măiestrie de acești trei minunați actori, care au reușit sa transforme povestea Micului Prinț, într-una mai minunată decât este deja ! Vă mulțumim ! Ne-ați umplut inimile de bucurie și emoție!” (Valentina Barbu)
„Am crezut că nu mai există nimic sfânt pe lume. Până când am văzut Micul Prinț by Red Nose Society…” (Tudor Anghelescu)
„Un spectacol emotionant, pe care îl recomand din toata inima.” (Oana Toma)
„Superbi! Nu mi s-a întâmplat vreodată să zâmbesc pentru o perioadă atât de îndelungată ca la spectacolul acesta!” (Patricia Patras)

Țara lui Gufi
2026-01-23 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
De: Matei Vișniec
Versiune scenică: Dan Tudor
Regie, ilustrație și muzică originală: Dan Tudor
Scenografie: Lia Dogaru
Asistență scenografie: Adelina Galiceanu
Coregrafie: Florin Fieroiu
Concept și animație video: Ștefan Triculete, Mihai Manea
Makeup: Minela Popa, Mihaela Guran
Distribuția: Gufi – Nicolae Vicol, Marțafița – Alina Mangra, Iola – Alexandra Francu, Bubi – Nicolae Poghirc, Zeno – Ștefan Cepoi, Lulu – Angel Rababoc, Macabril – Cosmin Rădescu/Dragoș Măceșanu, Slujitor și Bucătar – Gabriel Marciu, Robderouă – Ionuț Botoroagă, Țonțonel – Adrian Tudor, Gârneață – Răzvan Rusan, Firfirică – Emilian Teofil Stănică, Străjer – Dragoș Andronie, Străjer – Andrei Dobre, Străjer – Mihai Manea, Străjer – Mișu Nărămzoiu, Străjer – Constantin Ciuică
Secretar literar: Denisa Neațu
Producător: Marius Pîrlea
Sufleor: Ramona Popa
Regizor tehnic: Mihai Manea
Operator Video: Florin Chirea
Lumini: Marian Tudorache
Sunet: George Udrea
Durata spectacolului: 100 de min. fără pauză
Genul spectacolului: basm comic pentru toate vârstele
Piesa de teatru Țara lui Gufi a fost scrisă în timpul regimului comunist din România, o perioadă marcată de opresiune politică, cenzură și control asupra libertății de exprimare. Țara lui Gufi este o piesă de teatru care spune povestea unei lumi fantastice, populate de personaje ciudate și amuzante, în care realitatea și fantezia se împletesc într-un mod neașteptat. Piesa combină umorul cu momente de reflecție profundă, explorează teme legate de condiția umană, libertate și conformism, într-un mod metaforic. Acțiunea se desfășoară într-un univers oniric, unde personajele trăiesc într-o lume controlată de Gufi. Piesa este o reflexie asupra puterii, manipulării și pierderii identității în fața sistemelor autoritare.
„Condiția regizorului este una de interpret și a doua de creator. Țara lui Gufi imaginată de mine mi-aș dori să arate așa cum a gândit-o Matei Vișniec, să nu-și piardă sufletul și sensul scriiturii autorului, pentru că dumnealui a provocat această bucurie de a mă implica în acest proiect și apoi, la nivel de fantezie scenică, să-mi aparțină.
Țara lui Gufi este o țară în care puful de păpădie zboară și nu e văzut, unde norii sunt pe cer, dar nu pot să fie văzuți, unde luna, soarele, stelele există, însă oamenii nu se pot bucura de acest minunății, până la un moment dat când cineva le „ridică pleoapele”.
Există o punte spirituală peste ani… în urmă cu trei decenii, la absolvirea facultății, monologul Sufleurul fricii m-a făcut să mă îndrăgostesc iremediabil de scriitorul Matei Vișniec, dar întâlnirea noastră recentă a declanșat o altă curiozitate: care este acea scriitură a lui Matei Vișniec care ar avea nevoie de mine pentru a căpăta dimensiunea spectaculară dorită de autor?! Răspunsul este chiar Țara lui Gufi, spectacolul nostru, care s-a născut din dorința copilărească de a descoperi cât mai multe situații imaginate sau provocate de excepționalul text al autorului, cu permanentă grijă pentru dimensiunea candidă, jucăușă a acestuia.
Dacă ești atras neapărat de ceea ce e rău și pui accentul greșit, poate fi pierdut tocmai umorul, carisma personajelor, condiția deosebită a limbajului cu multe jocuri de cuvinte savuroase, cu proverbe românești, din această piesă care intră într-o categorie a textelor dificil traductibile.
Întâlnirea cu actorii fantastici ai trupei Naționalului craiovean a declanșat alegerea acestui text, devenind una dintre cele mai frumoase și fericite întâmplări artistice ale parcursului meu regizoral, o bucurie nemaipomenită.”
Dan Tudor
Ţara lui Gufi – o poveste personală cu… tîlc
„În urmă cu peste 40 de ani, cînd am scris Ţara lui Gufi, românii nu întrezăreau nici o lumină la orizont iar deprimarea era generală. Pentru mine literatura însemna unicul spaţiu de libertate, iar textele subversive singura formă de rezistenţă pentru ca spălarea pe creier operată de regimul comunist să nu devină totală.
Ţara lui Gufi este singura mea piesă care rezistă cu încăpăţînare la traducere. Au existat încercări, inclusiv din partea mea, dar se pierde prea mult din savoarea invenţiilor de limbaj.
Mă bucur ca un copil bătrîn întrucît regizorul Dan Tudor „reciteşte” scenic această piesă a mea de tinereţe şi că montarea este găzduită de Teatrul Naţional „Marin Sorescu” din Craiova. Scena craioveană mi-a adus, din 1989 încoace şi alte bucurii. Pentru ea am scris, de exemplu, piesa Occident Express în contextul unui interesant program propus de Convenţia Teatrală Europeană.
Revenind la Gufi şi la povestea mea plasată într-o imaginară ţară a orbilor… Sincer să fiu, niciodată, de la căderea comunismului încoace, nu mi-a fost atît de frică precum îmi este astăzi că noi forme de orbire sunt posibile. Din acest punct de vedere ceea ce scriam în urmă cu peste patru decenii rămîne perfect valabil ca mesaj: dacă nu vom şti să deschidem ochii nu vom şti într-o bună zi cum să deschidem cuşca în care ne va închide orbirea.”
Matei Vişniec
